ถึงฤดูกาลมะม่วงจะผ่านไปแล้ว แต่ก็ยังแอบเห็นเมนูนี้ที่ร้านขนมดาวค้างฟ้าอย่าง after you ยังขายอยู่ค่ะ ใครที่รักการกินมะม่วงแนะนำเลยค่ะ น้ำแข็งไสแบบปุยนุ่น เบาๆ รสมะม่วง เสิร์ฟพร้อมซอสมะม่วงกับซอสครีมกะทิเข้มข้นเค็มๆ มันๆ ด้านในมีเนื้อมะม่วงสุกกับข้าวเหนียวมูน ให้ความรู้สึกเหมือนกินข้าวเหนียวมะม่วงนี่แหละ แต่มาในรูปของน้ำแข็งไส เย็นชื่นใจ แต่เนื้อมะม่วงอาจเจอเปรี้ยวบ้างหวานบ้างก็แล้วแต่ดวง